**OSNOVNA ŠKOLA IVANA KUKULJEVIĆA SISAK**

**Ulica kralja Tomislava 19**

**44000 Sisak**

**POVJERENSTVO ZA PROCJENU I VREDNOVANJE**

**KANDIDATA ZA ZAPOŠLJAVANJE**

**KLASA: 112-01/19-01/37**

**URBROJ: 2176-21-02-19-02**

**Sisak, 30. kolovoza 2019.**

Na temelju članka 13. Pravilnika o načinu i postupku zapošljavanja u Osnovnoj školi Ivana Kukuljevića Sisak i Odluke o imenovanju Povjerenstva za procjenu i vrednovanje kandidata za zapošljavanje od 27. kolovoza 2019. KLASA:003-05/19-01/08, URBROJ:2176-21-01-19-01, Povjerenstvo za procjenu i vrednovanje kandidata za zapošljavanje utvrđuje i obavještava kandidate o:

**Sadržaju i načinu testiranja, pravnim i drugim izvorima za pripremu kandidata za testiranje te plan aktivnosti i pravila za procjenu i vrednovanje kandidata**

**Opća pravila**

Povjerenstvo za procjenu i vrednovanje kandidata za zapošljavanje (dalje u tekstu: Povjerenstvo)

utvrđuje popis kandidata prijavljenih na javni natječaj koji ispunjavaju formalne uvjete propisane javnim natječajem.

Kandidate sa liste koji ispunjavaju formalne uvjete Povjerenstvo poziva na postupak procjene i vrednovanja tj. na pisano testiranje radi provjere njihovih stručnih sposobnosti, vještina i stečenog radnog iskustva u struci.

Kandidati moraju biti obaviješteni o danu održavanja procjene i vrednovanja tj. pisanog testiranja najmanje 3 dana prije testiranja.

Poziv kandidatima i obavijest o vremenu održavanja i pravilima procjene i vrednovanja, objavit će se na web stranici i oglasnoj ploči škole koja je naznačena u tekstu javnog natječaja.

Za kandidata koji ne pristupi procjeni i vrednovanju smatra se da je povukao prijavu na javni natječaj i više se ne smatra kandidatom.

Rezultate, rang listu utvrđuje Povjerenstvo nakon provedenog postupka procjene i vrednovanja i objavljuje na web stranici škole i oglasnoj ploči škole.

 **Sadržaj procjene i vrednovanja**

Procjena za zapošljavanje u školi sastoji se od:

1. poznavanja hrvatskog jezika i latiničnog pisma,
2. provjere sposobnosti i vještina bitnih za obavljanje poslova radnog mjesta na koje se prima
3. razgovor s kandidatom.

**Način testiranja**

1. **pisano testiranje:**
* poznavanja hrvatskog jezika i latiničnog pisma,
* provjere znanja i sposobnosti kandidata

Kandidati su obvezni pristupiti provjeri znanja i sposobnosti putem pisanog testiranja. Ako kandidat ne pristupi testiranju, smatra se da je povukao prijavu na natječaj. Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata. Nakon utvrđivanja identiteta kandidata, Povjerenstvo će podijeliti testove kandidatima. Po zaprimanju testa kandidat je dužan upisati ime i prezime i šifru na za to označeno mjesto na testu. Test se piše isključivo kemijskom olovkom. Test se piše 45 min.

Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva
* napuštati prostoriju u kojoj se testiranje odvija i
* razgovarati s ostalim kandidatima

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti. Područje procjene za pismeno testiranje odnosi se na propise i primjenu propisa za odgojno-obrazovne radnike. Uz svako pitanje iskazan je broj bodova kojima se vrednuje ispravan rezultat.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju. Pravo na pristup razgovoru s Povjerenstvom (intervju) ostvaruje kandidat koji je na testu osvojio najmanje 50 % bodova od ukupnog broja bodova pisanog testa.

Kandidat koji ne zadovolji na pisanom testiranju ne ostvaruje pravo na pristup razgovoru (intervju) s Povjerenstvom.

Pravni i drugi izvori za pripremanje kandidata za pisano testiranje su**:**

- Zakon o odgoju i obrazovanju za osnovne i srednje škole (NN 87/08, 86/09, 92/10, 10510, 90/11, 16/12, 6/12, 94/13, 152/14, 7/17 i 68/18)

- Pravilnik o organizaciji i provedbi produženoga boravka u osnovnoj školi (NN 62/19)

- Pravilnik o odgovarajućoj vrsti obrazovanja učitelja i stručnih suradnika u osnovnoj školi (NN 06/19)

- Kolektivni ugovor za zaposlenike u osnovnoškolskim ustanovama (NN 51/18)

- Pravilnik o izvođenju izleta, ekskurzija i drugih odgojno-obrazovnih aktivnosti izvan škole (NN 67/14, 81/15)

1. **usmeno testiranja (intervju)**

Na usmeno testiranje (intervju) s Povjerenstvom pozivaju se kandidati koji ostvare pravo na pristup intervjuu.

Provjera znanja, sposobnosti i vještina kandidata provodi se putem odgovora kandidata na dva postavljena pitanja od svakog člana Povjerenstva, simulacijom rješavanja slučaja radnog mjesta ili na drugi prikladan način, ovisno o sadržaju testiranja i potrebama radnog mjesta koje se popunjava.

Razgovorom s kandidatom procjenjuje se i vrednuje motivacija kandidata, sposobnost timskog i individualnog rada, sposobnost izvršavanja zadataka u redovnim i izvanrednim okolnostima i ostale karakteristike kandidata potrebne za obavljanje poslova radnog mjesta.

Svaki član Povjerenstva vrednuje odgovor kandidata na pojedino pitanje od 0-2 boda koji se na kraju zbrajaju.

**Rezultati testiranja**

Nakon utvrđivanja svih rezultata testiranja, Povjerenstvo utvrđuje rang listu kandidata. Na temelju dostavljene rang liste kandidata, ravnatelj provodi razgovor s tri najbolje rangirana kandidata prema ukupnom broju bodova te odlučuje o kandidatu za kojeg će tražiti prethodnu suglasnost Školskog odbora za zasnivanje radnog odnosa.

U slučaju kada nijedan kandidat nije postigao zadovoljavajuće rezultate na provedenoj procjeni i vrednovanju postupak se obustavlja i natječaj se poništava.

POVJERENSTVO ZA PROCJENU I VREDNOVANJE